…/2020. (X. 15.) XI.ÖK határozat 2. melléklete

**Budapest Főváros XI. Kerület Újbuda Önkormányzata**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Budapest Főváros XI. Kerület Újbuda Önkormányzata**

**Gazdasági Műszaki Ellátó Szolgálat**

**gazdasági vezető (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:** A vezetői megbízás határozott időre, 2021. január 01-től 2025. december 31-ig szól.

**A munkavégzés helye:**

1116 Budapest, Bükköny u. 2-4.

**A beosztáshoz tartozó, illetve a vezetői megbízással járó lényeges feladatok:**

Újbuda GAMESZ és a működési körébe tartozó intézmények pénzügyi-számviteli, gazdasági tevékenységének szervezése, irányítása ellenőrzése; a gazdálkodási tevékenységhez kapcsolódó szabályzatok készítése, folyamatos karbantartása; költségvetés, költségvetési beszámolók, zárlati feladatok jogszabályi előírásoknak megfelelő és határidőre történő készítése, évközi adatszolgáltatások; az intézményi gazdálkodás törvényességének, a hatékony és eredményes feladat ellátás megvalósításának folyamatos ellenőrzése.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Főiskolai vagy egyetemi végzettség,
* Vagyonnyilatkozat tételi eljárás lefolytatása,
* Felsőoktatásban szerzett gazdasági szakképzettség és okleveles könyvvizsgálói vagy államháztartási mérlegképes könyvelői szakképesítés vagy az engedélyezés szempontjából ezzel egyenértékű szakképesítés,
* vagy gazdasági vezetői, belső ellenőri, érvényesítői, pénzügyi ellenjegyzői - 2012. január 1. előtt az Áht. szerinti ellenjegyzői -, vagy a számvitelről szóló 2000. évi C. törvény (a továbbiakban: Szt.) 150. § (1) és (2) bekezdése szerinti feladatok ellátásában költségvetési szervnél szerzett legalább öt éves igazolt szakmai gyakorlat,
* valamint mérlegképes könyvelői szakképesítés vagy a felsőoktatásban szerzett gazdasági szakképzettség.
* A gazdasági vezetőnek szerepelnie kell az Szt. 151. § (3) bekezdése szerinti nyilvántartásban, és rendelkeznie kell a tevékenység ellátására jogosító engedéllyel.
* Számviteli/pénzügyi szoftver ismeretek.
* Felhasználói szintű MS Office - irodai alkalmazások.
* Büntetlen előélet, cselekvőképesség.
* Magyar állampolgárság.

**A pályázat elbírálásánál előnyt jelent:**

* Pénzügyi-számviteli egyetemi végzettség.
* Önkormányzati fenntartású költségvetési intézményben szerzett 5 év vezetői szakmai tapasztalat. Gyakorlott szintű MS Office - irodai alkalmazások.

**Elvárt kompetenciák:**

* Kiváló szintű kommunikációs és kapcsolatteremtő képesség.
* Kiváló szintű pontos, precíz munkavégzés.
* Magas szintű szakmai elkötelezettség és kiemelkedő szakmai ismeret.
* Nagyfokú munkabírás.
* Kiváló szintű együttműködő képesség.

**A pályázat részeként benyújtandó iratok, igazolások:**

* Fényképpel ellátott szakmai önéletrajz és motivációs levél.
* Végzettséget, szakképesítést igazoló okiratok másolata.
* A könyvviteli szolgáltatás végzésére jogosító igazolvány másolata.
* 90 napnál nem régebbi hatósági erkölcsi bizonyítvány a büntetlen előélet igazolására.
* Nyilatkozat, hogy a magasabb vezetői megbízás elnyerése esetén a pályázóval szemben a Kjt. 41. §-ában felsoroltak szerinti összeférhetetlenség nem áll fenn.
* A pályázó nyilatkozata arról, hogy nem áll cselekvőképességet kizáró vagy korlátozó gondnokság alatt.
* A pályázó nyilatkozata arról, hogy a vagyonnyilatkozat-tételi kötelezettséget vállalja.

**A beosztás betölthetőségének időpontja:**

A beosztás legkorábban 2021. január 1. napjától tölthető be.

**A pályázat benyújtásának határideje:** 2020. november 20. 12 óra.

A pályázati kiírással kapcsolatosan további információt Győrffyné Molnár Ilona igazgató nyújt, a +36 1 372-3470-es telefonszámon.

**A munkáltatóval kapcsolatban további információt a** [**www.ujbuda.hu**](http://www.ujbuda.hu) **honlapon szerezhet.**

**A pályázat benyújtásának módja:**

**-** Postai úton, a pályázatnak Budapest Főváros XI. Kerület Újbudai Polgármesteri Hivatal Humánszolgálati Igazgatóság (1113 Budapest, Bocskai út 39-41.) címre,

**-** Személyesen: 1113 Budapest, Zsombolyai utca 4. IV. emelet 408. szoba.

**A pályázat benyújtásának formája:**

Papír alapon és elektronikus módon (CD-n) való benyújtással vagy megküldéssel. Kérjük a borítékon feltüntetni a megpályázott állás megnevezését: gazdasági vezető.

**A pályázat elbírálásának módja, rendje:**

A pályázatokat a Kjt. 20/A. § (6) bekezdésében nevezett szakmai bizottság véleményezi. A pályázatokat Újbuda Önkormányzata Képviselő-testülete bírálja el. A magasabb vezetői megbízással egyidejű közalkalmazotti munkakörbe való kinevezés esetén, amennyiben a pályázóra a Kjt. 21/A. § (4) és (5) bekezdése nem érvényesíthető, úgy három hónap próbaidő kikötése kötelező. A kiíró a pályázat eredménytelenné nyilvánításának jogát fenntartja.

**A pályázat elbírálásának határideje:** 2020. december 17.

**A pályázati kiírás közzétételének helye, ideje:**

**-** A kormányzati személyügyi központ internetes oldala (KÖZIGÁLLÁS): 2020. október 21.

**-** Újbuda Honlapja 2020. október 21-éig.